SOLAR ดิ่งเกือบติดฟลอร์ หลังงบฯไตรมาส 1 พลิกขาดทุน
SOLAR ดิ่งหนักเกือบติดฟลอร์ หลังงบฯไตรมาส 1 พลิกขาดทุน โดย ล่าสุด ณ เวลา 10.07 น.ราคาอยู่ที่ 6.35 บาท ลบ 1.95 บาท หรือ 24.70% มูลค่าการซื้อขาย 39.38 ล้านบาท
16 พ.ค. 2559

ผู้สื่อข่าวรายงานว่า ราคาหุ้น บริษัท โซลาร์ตรอน จำกัด (มหาชน) หรือ SOLAR ณ เวลา 10.07 น.ราคาอยู่ที่ 6.35 บาท ลบ 1.95 บาท หรือ 24.70% มูลค่าการซื้อขาย 39.38 ล้านบาท  โดยเปิดตลาดที่ 6.25 บาท ต่ำสุดที่ 5.95 บาท สูงสุดที่ 6.55 บาท
ทั้งนี้ SOLAR รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีผลขาดทุนสุทธิ 21.62 ล้านบาท หรือขาดทุนสุทธิ 0.04 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 2.39 ล้านบาท หรือมีกำไรสุทธิ 0.01 บาทต่อหุ้น
โดยผลการดำเนินงานในไตรมาสดังกล่าวที่พลิกเป็นขาดทุน เนื่องจากบริษัทมีต้นทุนขาย และต้นทุนในการติดตั้งและก่อสร้างโรงไฟฟ้าฯเพิ่มขึ้น เช่นเดียวกับค่าใช้จ่ายในการขายและบริหาร
 